
76.   AARGANG 


OPSTANDELSEN. 

Uddrag  af  Profeten  Joseph  Smiths  Lærdomme. 

Næsten  alle,  som  er  faldne  i  disse  de  sidste  Dage  i  Kirken, 
er  faldne  i  et  fremmed  Land.  Dette  er  et  fremmed  Land  for 
dem,  som  er  komne  langvejs  fra. 

Vi  burde  have  Medfølelse  for  de  betrængte  iblandt  os.  Der- 
som der  er  et  Sted  paa  Jorden,  hvor  Mennesker  skal  besidde 
denne  Aand  og  gyde  Olie  og  Vin  i  lidende  Medmenneskers 
Bryst,  da  er  det  paa  dette  Sted;  og  denne  Aand  gør  sig  gæl- 
dende her.  Uagtet  en  Fremmed  er  i  Vaande,  naar  han  kom- 
mer, finder  han  en  Broder  og  en  Ven  rede  til  at  lindre  hans 
Nød  og  yde  ham  Hjælp. 

Dersom  jeg  skal  have  Sorg  og  Modgang  i  denne  Verden, 
vilde  jeg  anse  det  for  en  af  de  største  Velsignelser  at  have 
kastet  min  Lod,  hvor  jeg  kan  finde  Brødre  og  Venner  omkring 
mig.  Men  det,  jeg  nu  hentyder  til,  er,  at  vi  har  Lejlighed  til  at 
begrave  vore  døde  i  det  Land,  som  Gud  har  bestemt  til  et  Ind- 
samlingssted for  sine  Hellige,  og  hvor  der  ikke  vil  være  andre, 
som  har  Lejlighed  til  at  henlægge  deres  Legemer  der,  hvor 

Menneskesønnen  vil  aabenbare  sig,  og  hvor  de  kan  høre  Ly- 
den af  Trompeten,  der  skal  kalde  dem  frem  for  at  se  ham, 
saaledes  at  de  paa  Opstandelsens  Morgen  maa  komme  frem  i 
Legemet  og  komme  ud  af  deres  Grave  og  straks  træde  ind  i 
Herlighedens  og  Fredens  Rige,  i  Stedet  for  at  være  Tusinder 
af  Mile  adspredt.  Der  er  for  mig  noget  smukt  og  helligt  for- 
bundet med  dette.  Stedet,  hvor  et  Menneske  er  begravet,  er 
helligt  for  mig.  Dette  Emne  er  omtalt  i  Mormons  Bog  og 
andre  Skrifter.  Selv  blandt  de  oprindelige  Indvaanere  af  dette 
Land  er  deres  Forfædres  Begravelsessteder  mere  hellige  end 
noget  andet. 

Da  jeg  hørte  om  vor  elskede  Broder  Barne's  Død,  vilde  det 
ikke  have  bedrøvet  mig  saa  meget,  dersom  jeg  havde  haft 
Lejlighed  til  at  begrave  ham  i  Zions  Land. 

Jeg  tror,  at  de,  som  har  begravet  deres  Venner  her,  har 
været  højligen  velsignet.  Se  til  Jakob  og  Joseph  i  Ægypten, 
hvorledes  de  forlangte  af  deres  Venner,  at  de  skulde  begrave 
dem  i  deres  Fædres  Grave.  Se  hvilken  omstændelig  Affære 
det  var  at  balsamere  Liget  og  føre  det  til  Begravelsesstedet. 

Det  har  altid  været  betragtet  som  en  stor  Ulykke  ikke  at 
faa  en  hæderlig  Begravelse;  og  en  af  de  største  Forbandelser, 
som  de  gamle  Profeter  kunde  udtale  over  et  Menneske,  var, 
at  hans  Legeme  ikke  skulde  blive  begravet. 

Jeg  har  sagt,  Fader,  jeg  ønsker  at  do  blandt  de  Hellige.  Men 
dersom  dette  ikke  er  din  Vilje,  og  jeg  bliver  kaldt  bort  hist- 
ude, vil  du  da  finde  en  kærlig  Sjæl,  der  vil  bringe  mit  Lig 
tilbage,  og  samle  mine  Venner,  der  er  faldne  i  fremmede 
Lande,  og  bringe  dem  hertil,  at  vi  alle  måa  dvæle  tilsammen. 

Jeg  vil  sig  eder,  hvad  jeg  onsker.  Dersom  jeg  i  Morgen  skal 
blive  kaldet  til  at  lægges  i  Graven,  da  lad  mig  paa  Opstandel- 
sens Morgen  kunne  række  min  Fader  Haanden  og  raabe: 
»Fader«,  og  han  vil  sige:  »Min  Søn,  min  Son«,  saa  snart  Ste- 
nen rulles  bort,  og  før  vi  kommer  ud  af  vore  Grave. 

Og  kan  vi  betragte  Tingene  paa  denne  Maade?  Ja,  dersom 
vi  lærer,  hvorledes  vi  skal  leve,  og  hvorledes  vi  skal  do?  Naar 

vi  lægger  os  til  Hvile,  tænker  vi  paa,  hvorledes  vi  skal  opstaa 
om  Morgenen,  og  det  er  behageligt  for  Venner  at  gaa  til  Hvile 
og  opstaa  i  hinandens  Selskab. 

Vilde  I  forundre  eder,  om  jeg  fortalte,  hvad  jeg  har  set  i 
et  Syn  vedrørende  dette  interessante  Emne?  De,  som  er  døde 
i  Jesus  Kristus,  kan  vente  at  indgaa  til  den  Glædes  Fylde,  som 
de  besad  eller  havde  Forventning  om  her. 

Saa  tydeligt  var  dette  Syn,  at  jeg  saa  Mennesker,  før  de 
var  opstaaede  af  Graven,  men  i  Færd  med  at  komme  frem.  De 
tog  hverandre  i  Haanden  og  sagde:  »Min  Fader,  min  Søn,  min 
Moder,  min  Datter,  min  Broder,  min  Søster.«  Og  naar  Røsten 
kalder  de  døde  frem,  og  jeg  er  lagt  ved  Siden  af  min  Fader, 
hvad  vil  blive  mit  Hjertes  første  Glæde?  At  møde  min  Fader, 
min  Moder,  mine  Søskende,  og  dersom  de  er  ved  min  Side, 
omfavner  jeg  dem  og  de  mig. 

Det  er  i  mine  Tanker  hver  Dag  og  er  mere  for  mig  end  Mad 
og  Drikke,  at  vide  hvorledes  jeg  skal  gøre  Guds  Hellige  be- 
kendte med  de  Syner,  der  lig  et  mægtigt  Panorama  ruller 
forbi  mit    Blik. 

Oh,  hvor  det  vil  glæde  mig  at  fremsætte  for  eder  Ting,  som 
I  aldrig  har  tænkt  paa.  Men  Fattigdom  og  Verdens  Bekymrin- 
ger forhindrer  dette.  Jeg  er  glad  for  at  have  Lejlighed  til  at 
meddele  eder  nogle  af  de  Ting,  som,  hvis  de  opfattes  rigtigt, 
vil  hjælpe  eder  til  at  staa,  naar  Jordskælvene  ryster  og 
Skyerne  trækker  sig  sammen,  naar  Lynene  gnitrer  og  Stor- 
mene er  rede  til  at  bryde  løs  over  eder  lig  Tordenens  Bulder. 
Hold  fast  ved  disse  Ting  og  lad  ikke  eders  Knæ  ryste  eller 
eders  Hjerter  forskrækkes;  og  da,  hvad  kan  Jordskælv,  Krige 
og  Storme  gøre?  Intet.  Alle  eders  Tab  vil  blive  eder  erstattet  i 
Opstandelsen,  dersom  I  vedbliver  at  være  trofaste.  I  et  Syn 
fra  den  Almægtige  har  jeg  set  det. 

Tanken  om  Tilintetgørelse  er  mere  smertefuld  for  mig  end 
Døden.  Hvis  jeg  ikke  havde  Forventningen  om  at  se  min  Fa- 
der, Moder,  Søskende  og  Venner  igen,  vilde  mit  Hjerte  briste  i 
et  Øjeblik,  og  jeg  vilde  gaa  i  min  Grav. 

Forventningen  om  at  se  mine  Venner  i  Opstandelsens  Mor- 
gen fylder  min  Sjæl  og  giver  mig  Mod  til  at  bære  Livets  Til- 
skikkelser. Det  er  lige  som  de  er  paa  en  lang  Rejse,  og  vi  ved 
deres  Tilbagekomst  møder  dem  med  foroget  Glæde. 

Gud  har  aabnbearet  sin  Søn  fra  Himmelen  og  Læren  om 
Opstandelsen  ogsaa;  og  vi  har  Forvisning  om,  at  de,  vi  be- 
graver her,  vil  Gud  igen  bringe  frem,  iklædte  og  levende- 
gjorte med  den  almægtige  Guds  Aand.  Hvad  har  det  saa  at 
sige,  om  vi  lægger  dem  ned,  eller  vi  lægges  ned  med  dem,  naar 
vi  ikke  kan  have  dem  hos  os  længere?  Lad  disse  Sandheder 
fæste  Rod  i  eders  Hjerter,  at  vi  allerede  her  kunde  begynde  at 
nyde  den  Glæde,  som  skal  gives  os  i  fuldt  Maal  herefter. 

Hosianna,  Hosianna,  æret  være  Gud,  at  Lysets  Straaler  be- 
gynder at  bryde  frem  over  Menneskene  allerede  nu.  Jeg  kan 
ikke  finde  Ord  til  at  udtrykke  mine  Folelser,  som  jeg  kunde 
ønske.  O,  gik  jeg  havde  Talegaver  som  en  Ærkeengel  til  en 
Gang  at  udtrykke  mine  Folelser  for  mine  Venner!  Men  jeg 
venter  ikke  noget  saadant  i  dette  Liv.  Jeg  glæder  mig,  naar 
andre  er  glade,  naar  de  er  bedrøvede,  er  jeg  det  ogsaa. 

Lad  mig  sige  et  trøstende  Ord  til  Marcellus  Bates.  Du  skal 
snart  være  i  din  Kammerats  Selskab  i  Herlighedens  Verden, 
og  ligeledes  Broder  Barnes'  Venner  og  alle  de  Hellige,  som 
sorge.  Dette  har  været  en  advarende  Formaning  til  alle  om  at 
være  agtpaagivende  og  flittige  og  lægge  Spøg,  Forfængelighed 
og  Daarskab  til  Side  og  være  beredte  til  at  dø  i  Morgen. 
(5:  360). 

Angaaende  Opstandelsen  vil  jeg  blot  sige,  at  alle  Menne- 
sker vil  komme  frem  af  Graven,  saaledes  som  de  bliver  lagt 
ned,  enten  de  er  gamle  eller  unge;  der  vil  ikke  blive  lagt  en 
Tomme  til  deres  Storrelse,  eller  noget  taget  fra;  alle  vil  blive 
oprejst  ved  Guds  Kraft  med  Aand  i  deres  Legemer  og  ikke 
Blod.  (4:  555). 

Til  en  Bemærkning  af  Ældste  Orson  Pratt  om,  at  et  Men- 
neskes Legeme  fornyes  hvert  syvende  Aar,  svarede  Præsident 
Joseph  Smith:  Der  er  ingen  grundlæggende  Bestanddel  til- 

horende  det  menneskelige  System,  der  nogensinde  gaar  ind  i 
et  andet,  hverken  i  denne  eller  den  næste  Verden,  hvad  end 
Menneskenes  Teorier  monne  være.  Vi  har  Vidnesbyrdet  om,  at 
Gud  vil  oprejse  os,  og  han  har  Magt  til  at  gore  det.  Dersom 
nogen  formoder,  at  de  grundlæggende  Bestanddele  af  vore 
Legemer  nogensinde  gaar  ind  i  andre  Legemer,  da  er  han 
fejltagen.  (5:  339). 


TALE  AF  STEPHEN  L.  RICHARDS 

af  de  Tolvs  Raad. 
Holdt  ved  Konferencen  den  5.  April  1926  i  Salt  Lake  City. 

Jeg  tænker,  det  største  Bidrag,  jeg  kan  yde  denne  Konfe- 
rence, vil  være  nogle  kortfattede  Bemærkninger,  og  jeg  haa- 
ber,  jeg  maa  være  i  Stand  til  i  faa  Minutter  at  give  nogle 
Vink,  som  kan  være  af  nogen  Værdi  for  Tilhorerne. 

Dersom  jeg  blev  spurgt,  hvilket  jeg  anser  for  det  mest  væ- 
sentlige for  Kirkens  Fremgang  og  for  Medlemmernes  Vel- 
færd, da  tror  jeg,  mit  Svar  vilde  dele  sig  i  to  Dele.  Forst 
Præstedømmet  og  dernæst  Hjemmet.  Jeg  har  længe  forstaaet, 
at  disse  to  Ting  er  Grundvolden  for  vort  Arbejde  og  vor  Frem- 
gang. 

I  de  sidste  tre  Maaneder  har  vi  afholdt  Præstedomsmøder 
i  Forbindelse  med  kvartaarlige  Stavskonferencer  i  Kirken. 
Jeg  har  glædet  mig  over  at  se  de  Indtryk,  dette  Arbejde  har 
gjort,  og  jeg  haaber,  at  det  maa  resultere  i  en  højere  Paa- 
skønnelse  af  den  store  Magt,  der  kommer  fra  Gud,  og  som  er 
saa  gavmildt  skænket  baade  ældre  og  yngre  Mænd  i  vor  Kirke. 
Jeg  tror  ikke,  at  Præstedømmet  er  givet  til  Mænd  for  deres 
egen  Ophøjelse,  man  maa  snarere  betragte  det  som  et  Agen- 
tur fra  Gud  til  Betjening  af  Menneskeslægten.  Præstedømmet 
vil  jeg  betegne  som  en  fuldkommen  Plan  for  Betjening.  Jeg 
tror  ikke,  det  er  til  nogen  Fordel  for  en  Mand  at  have  Præste- 
dømmets Magt,  med  mindre  han  udnytter  denne  Magt  til  For- 
del for  sine  Medmennesker.  Jeg  er  i  Sandhed  kommen  til  det 

Resultat  i  mine  Tanker,  at  den,  der  er  i  Besiddelse  af  Præste- 
dømmet og  ikke  benytter  det  for  Guds  Værks  Fremgang,  vil 
snarere  hoste  Fordommeise  end  Ophojelse.  Derfor  tænker  jeg, 
at  intet  mere  værdigt  Foretagende  kan  blive  fostret  og  frem- 
bragt af  Kirkens  præsiderende  Embedsmænd  end  dette,  at 
give  vore  unge  saavel  som  ældre  Mænd,  ja  alle  Kirkens  Med- 
lemmer en  bedre  Opfattelse  og  en  hojere  Hensyntagen  for  den 
hellige  Magt,  som  Gud  i  sin  Godhed  har  givet  til  os. 

Denne  Magt  burde  blive  benyttet  ikke  alene  ved  Præside- 
ring i  Kirkens  Organisationer,  ikke  alene  ved  Administrering 
af  Evangeliets  hellige  Ordinancer,  men  den  bør  ogsaa  benyt- 
tes i  Hjemmets  Ledelse.  Enhver  Mand,  som  er  i  Besiddelse  af 
Præstedømmet,  skulde  være  en  bedre  Husbond  og  Fader  end 
andre.  Formedelst  den  ham  iboende  Magt  er  han  berettiget  til 
at  blive  respekteret  og  agtet,  og  paa  det  mest  hjertelige  an- 
befaler jeg,  at  der  læres  vore  Børn  at  respektere  og  agte 
Præstedømmet  som  den  præsiderende  Myndighed  i  Hjemmet. 
Der  burde  være  en  stor  Forskel  paa  de  Hjem,  hvor  Præste1 
dømmet  er  styrende,  og  de  Hjem,  som  ikke  nyder  denne  Vel- 
signelse. Mænd,  der  er  iklædt  med  det  hellige  Præstedømme, 
bør  være  bedre  Naboer,  bedre  Borgere,  i  Sandhed,  de  bor  i 
enhver  Henseende  være  de  bedste  Mænd.  Om  ikke  der  er 
nogen  Forskel  paa  de  Mænd,  der  besidder  Præstedømmet, 
og  de,  der  ikke  har  modtaget  det,  da  tror  jeg,  det  er  paa  Tide 
at  undersøge,  hvor  Fejlen  ligger.  Den,  der  er  velsignet  med 
det  hellige  Præstedømme,  paahviler  det  at  leve  et  gudeligt 
Liv;  thi  han  er  en  Del  af  selve  Guddommen.  Jeg  paalægger 
eder,  mine  Brødre  og  Søstre,  paa  det  eftertrykkeligste  at  tage 
Vare  paa  de  unge,  som  nylig  har  modtaget  Præstedømmet 
Skønt  det  er  givet  til  mange,  maa  det  ikke  betragtes  som  en 
Godtkøbsvare. 

Jeg  nævnede  Hjemmet  som  d<Mi  anden  store  Institution,  jeg 
vilde  omtale.  Jeg  véd  meget  vel,  at  Hjemmet  er  skænket  me- 
gen Opmærksomhed  fra  vor  Side,  thi  der  er  kun  afholdt  faa 
Møder,  hvor  det  ikke  bliver  nævnt,  men  alligevel  henstiller 

jeg  til  mine  Brødre  og  Søstre,  at  vi  forener  os  i  Studering  af 
Hjemmet,  og  i  at  have  vor  Opmærksomhed  mere  henvendt  paa 
det,  saa  vi  kan  gore  det  til  en  nyttebringende  Kraft,  hvorfra 
sand  Retfærdighed  og  rent  Liv  kan  læres  vore  Børn.  Jeg  har 
megen  Sympati  for  den  Opmærksomhed,  der  vises  de  forskel- 
lige Organisationer;  men  jeg  er  overbevist  om,  at  ikke  een  af 
dem,  eller  dem  alle  tilsammen,  kan  træde  i  Stedet  for  Hjem- 
met med  Hensyn  til  at  opdrage  og  uddanne  de  unge.  Hjem- 
mene er  i  Virkeligheden  en  Planteskole,  hvorfra  det  bedste 
Produkt  til  Kirken,  Staten  og  Nationen  er  hentet.  Hjemmene 
kræver  en  mere  direkte  Opmærksomhed,  og  der  paahviler 
Forældrene  en  Ansvarlighed,  som  ikke  kan  maales  med  nogen 
som  helst  anden  Ansvarlighed,  der  maatte  blive  dem  over- 
draget i  Livet,  nemlig  den  at  bringe  tilbage  i  Renhed  de  Liv, 
de  har  været  overdraget. 

Gud  give,  at  vi  maa  vaage  over  denne  hellige  og  udødelige 
Institution  for  Mænd  og  Kvinder,  og  Gud  give  tillige,  at 
Præstedømmet,  disse  to  grundlæggende  Institutioner  i  For- 
ening maa  formaa  de  Sidste  Dages  Hellige  til  at  vise  deres 
store  Paaskønnelse  for  Evangeliets  Velsignelser  ved  at  tage 
Beslutning  om  at  holde  de  Befalinger,  Gud  har  givet  sine 
Børn.  Herom  beder  jeg  i  Jesu  Kristi  Navn.  Amen. 


DET  EGENTLIGE  JEG. 

(Af  Ældste  Nephi  Jensen  i  »Young  Womans  Journal«.) 

»Jeg,  den  Herre  Gud,  skabte  alle  Ting  .  .  .  aan- 
deligt,  før  de  blev  til  naturligt  paa  Jordens  Over- 
flade.« Kostelige  Perle. 

Dette  Skriftsted  indeholder  Guds  fyndige  og  absolute  Af- 
gørelse af  Spørgsmaalet  vedrørende  Menneskets  Oprindelse. 
Det  er  en  Gentagelse  af  den  gamle  bibelske  Sandhed,  at  den 
menneskelige  Personlighed  er  en  bevidst,  organiseret  aande- 
lig  Enhed. 

Siden  Joseph  Smith  oversatte  denne  Sætning  fra  Mose  Bog, 
har  et  Antal  fremragende  Tænkere  erklæret  deres  Tro  paa  en 
aandelig  Forudtilværelse  for  Mennesket.  I  en  Scene  i  et  af 
Maeterlinks  Dramaer  fremstilles  de  ufodte  Aanders  Afrejse 
tra  Himmelen  til  Jorden.  Henri  Bergson  taler  om  den  »Hi- 
storie, vi  gennemlevede  for  vor  Fødsel«,  som  bestemmende 
for  vore  Muligheder  her.  Og  Sir  Oliver  Lodge  er  en  ivrig  Til- 
hænger af  Troen  paa  et  Liv  efter  Døden  og  siger  i  Forbin- 
delse hermed,  at  »vi  var  sandsynligvis  til,  før  vi  kom  her«. 

I  et  godt  og  ædelt  Menneskes  Nærværelse  faar  vi  næsten 
instinktmæssigt  den  Tanke,  at  »han  har  levet  før«.  Denne  Til- 
bøjelighed til  at  betragte  noget  andet  end  den  ydre  menneske- 
lige Form  som  den  egentlige  Personlighed,  er  ikke  blot  til 
Stede  hos  de  uoplyste.  Shakespeare  lader  Anthony  tale  om 
Brutus  og  hans  Kammerater  som  »denne  Verdens  udvalgte  og 
ledende  Aander«.  Henri  Bergson  fandt  den  stærkere  kontrol- 
lerende Kraft  i  Menneskets  »indre  Drift«.  Selv  Haeckel,  der 
erklærede,  at  »Stoffets  Lov  er  den  højeste  Lov«,  talte  om  den 
sjælelige  Evne  i  hans  Bestræbelser  paa  at  undgaa  Brugen  af 
Ordet  Sjæl. 

Ligeledes  er  der  i  den  menneskelige  Erfaring  et  Væld  af 
Beviser  for,  at  Aanden  er  den  egentlige  Personlighed.  Over- 
alt møder  vi  Raceejendommeligheder,  der  er  aldeles  uforklar- 
lige, hvis  man  forkaster  Forestillingen  om  en  personlig  Til- 
værelse, der  er  ældre  og  mere  vedvarende  end  Legemet. 
»Familiens  sorte  Faar«  er  en  Anomali,  som  selv  Charles  Dar- 
win tilstaar  sig  ude  af  Stand  til  at  forklare.  Han  indrømmer, 
at  deres  Tilstedeværelse  i  Familier  er  tilsyneladende  uden 
Aarsag.  Dette  er  en  højst  vigtig  Indrømmelse  fra  en  Mand, 
der  anvendte  det  meste  af  sit  Liv  og  sine  glimrende  Evner 
til  at  forklare,  hvorledes  alle  de  højere  Livsformer  havde  ud- 
viklet sig  fra  en  enkelt  Urform.  Ejheller  har  de  Berømtheder, 
der  fulgte  i  Darwins  Spor,  forklaret  disse  »værste  Tilbøjelig- 
heder«, der  sommetider  viser  sig  i  de  bedste  Familier.  Hvad 
er  Forklaringen?  Den  findes  ikke  i  Læren  om  »Arternes  Af- 
vigelser«. 

Vi  har  næsten  alle  sammen  lagt  Mærke  til  Tilfælde,  hvor 
to  Brødre  vokser  op  og  bliver,  den  ene  til  et  Vrag,  den  anden 
til  en  dygtig  og  samfundsnyttig  Borger.  Hvad  er  Aarsagen  til 
denne  Forskel?  Forklaringen  ligger  ikke  i  Ordet  »Omgivel- 
ser«. Den  samme  Moder  sang  de  samme  Sange  ved  deres 
Vugge.  De  legede  ved  den  samme  Arne.  De  modtog  begge  de 
samme  Formaninger  og  Lærdomme  paa  Moders  Knæ  og  sad 
Side  om  Side  i  den  samme  Skole.  Var  det  paa  Grund  af  for- 
skellige nedarvede  fysiske  Tilbøjeligheder,  at  den  ene  søn- 
derbrod  alle  moralske  Baand  og  ødelagde  sit  Liv,  medens  den 
anden  stræbte  fremad  til  Ære  og  Anseelse?  Det  kan  det  ikke 
være,  thi  de  hørte  begge  til  samme  Familie  og  Slægt.  Evo- 
lutionisten kan  ikke  give  Svaret.  Det  findes  ikke  i  Haeckels 
»Stoffets  højeste  Lov«.  Det  findes  kun  i  den  Tanke,  at  »der 
er  en  Aand  i  Mennesket«,  hvis  Handlemaade  og  Karakter  i 
Forudtilværelsen  for  en  stor  Del  bestemmer  hans  moralske 
Kraft  i  denne  Verden. 

Evolutionisten  kan  hverken  give  en  »paaviselig  Aarsag« 
for  »det  sorte  Faar«  i  gode  Familier  eller  tilfredsstillende  be- 
svare Sporgsmaalet:  Hvad  er  Geni?  Det  er  blot  et  overfladisk 
Svar  at  sige,  at  »Geni  er  Evnen  til  at  gøre  sig  megen  Umage«. 
Dette  er  blot  at  nævne  en  Egenskab  ved  Geni.  Hvorfra  kom 
denne  medfødte  Evne  til  at  gøre  sig  Umage?  Darwin  mente, 
at  det  var  blot  en  nedarvet  Egenskab,  men  hvad  lærer  Er- 
faringen os?  Shakespeares  Fader  frembragte  aldrig  en  Hato- 
let.  Napoleons  Fader  var  aldrig  General.  Lincolns  Fader  var 
ikke  en  Statsmand.  Edisons  Fader  var  ikke  Opfinder.  Det  er 
tværtimod  en  temmelig  godt  begrundet  Anskuelse,  al  ?tore 
Mænd  ikke  har  store  Sønner. 

Dersom  vi  ikke  kan  forklare  Geni  ved  Hjælp  af  Fysik  alene, 
hvorledes  skal  vi  saa  forklare  Fremkomsten  af  de  store  Le- 
dere, der  har  vist  sig  under  enhver  Krise  og  løftet  Menneske- 
heden opad?  Var  de  Produkter  af  deres  Tids  politiske  og  so- 
ciale Forhold?  Var  Luther  et  Produkt  af  den  fordærvelige 
Handel  med  Syndsforladelse?  Det  havde  sikkert  meget  at 
gøre  med  hans  Livsgerning,  men  hvorfra  kom  den  ukuelige 

Vilje,  det  hensynsløse  Mod,  den  personlige  Indflydelse  og  det 
mægtige  Anfører  talent?  Var  disse  født  af  Kød  og  Blod?  At 
sige,  at  de  var,  forklarer  ikke,  hvorfor  der  kun  var  en  Luther. 
Hvorledes  var  det  med  Folkelederen  Moses;  med  Gromwells 
overlegne  Statsmandskløgt;  med  Washingtons  tillidvækkende 
Personlighed;  med  Lincolns  maalbevidste  Førerskab  og  med 
Muhammeds  forenede  Mod  og  Iver?  Var  alle  disse  blevet  til 
ved  tilfa^ldige  Sammenstød  af  Atomer?  Hvem  kan  tro  noget 
saa  utroligt?  Hvor  meget  mere  fornuftig  er  ikke  Guds  For- 
klaring af  disse  Lederes  Fremtræden  i  Verden,  naar  store 
økonomiske,  sociale  eller  politiske  Kriser  gjorde  dem  nødven- 
dige? »Gud  stod  midt  iblandt  Aanderne  og  sagde:  Disse  vil 
jeg  gøre  til  mine  Fyrster.« 

Dersom  vi  ikke  kan  forklare  det  almindelige  Geni  paa  et 
blot  fysisk  Grundlag,  hvad  skal  vi  saa  sige  om  Kristi  ufor- 
lignelige Karakter?  Sir  Oliver  Lodge  siger  slaaende:  »Hvilken 
Kamp  for  Tilværelsen  vil  forklare  Beethovens  Komme?«  Med 
endnu  mere  Vægt  kunde  spørges:  »Hvilken  fysisk  Trang  eller 
Tilfældighed  frembragte  denne  Verdens  herligste  Klenodie, 
Jesu  Kristi  Ord  og  Gerninger?«  Opstod  Nazaræerens  dybsin- 
dinge Filosofi,  ophøjede  Visdom,  klangfulde  Poesi,  kærlige 
Ord  og  Gerninger  og  hans  rene  og  hellige  Liv  fra  en  »Proto- 
plasma Celle«?  Var  den  uforlignelige  etiske  og  aandelige 
Kraft,  som  han  gav  til  Menneskeheden,  født  af  Jord  og  Støv? 
Blev  hans  vidunderlige  Herredømme  over  Menneskers  Hjer- 
ter til  i  Krybben  i  Bethlehem?  Hvad  Bevis  kan  der  fremføres 
for,  at  Kristus  kun  var  et  Produkt  af  »Stof«,  »Bevægelse«  og 
»Udvikling«?  Kræver  det  ikke  en  uendelig  meget  større  Tro 
at  fæste  Lid  til  disse  Videnskabsmænds  ubegrundede  Erklæ- 
ringer, end  at  tro  den  virkelige  Sandhed?  »I  Begyndelsen  var 
Ordet,  og  Ordet  var  hos  Gud.« 

Forklaringen  til  menneskelig  Fremadskriden  findes  ikke  i 
Ordene  Stof,  Bevægelse  og  Evolution.  Selv  de  dybeste  Tæn- 
kere har  været  nødsaget  til  at  se  sig  om  efter  et  andet  Ord. 
Bergson  maatte,  i  sit  Forsøg  paa  at  løse  Universets  Gaade, 

gøre  Brug  af  Ordet  »indre  Drift«.  Men  Udtrykket  indeholder 
ikke  Nøglen  til  Tilværelsens  dybere  Hemmelighed,  for  hvad 
er  denne  »indre  Drift«?  Hvorfor  virker  den  ikke  paa  samme 
Maade  i  alle  af  samme  Race  eller  Samfund?  Hvorfor  er  den 
ikke  en  Gang  den  samme  i  Brødre,  der  har  arvet  den  samme 
Hjerne  og  Organer  og  vokser  op  under  samme  Tag?  Dette  er 
uomgaaelige  Spørgsmaal,  der  møder  os  alle  Vegne.  Materi- 
alistens Trosbekendelse  giver  os  ikke  nogen  Forklaring. 

Evolutionsteorien  erklærer,  at  de  fysisk  bedst  udrustede 
Individer  er  de  mest  levedygtige.  Men  der  er  iøjnefaldende 
Undtagelser  til  den  Regel,  at  en  »sund  Sjæl  i  et  sundt  Le- 
geme« er  uundværligt  for  at  kunne  udrette  noget  af  Betyd- 
ning. Prescott  skrev  det  glimrende  historiske  Værk  »Perus 
Indtagelse«,  uagtet  han  var  blind.  Schiller  frembragte  sine 
største  Tragedier,  uagtet  en  smertelig  Sygdom  martrede  hans 
Legeme.  Håndel  komponerede  sin  udødelige  Musik,  uagtet 
hele  hans  Legeme  var  lammet.  Med  et  udtæret  Legeme, 
næsten  kraftesløst,  skrev  Stevenson  beundringsværdigt  enkle 
og  nydelige  Digte,  Historier  og  Romaner.  Disse  Eksempler  og 
mange  andre  retfærdiggør  tilfulde  Hugos  udfordrende  Spørgs- 
maal til  dem,  der  paastaar,  at  Mennesket  ikke  er  andet  end 
det  forgængelige  Kød  og  Blod:  »Hvorfor  er  min  Sjæl  lysere  og 
mine  Tanker  klarere,  naar  mine  legemlige  Kræfter  svigter?« 

Hvad  er  Svaret  paa  dette  vigtige  Spørgsmaal?  Der  er  kun 
et.  Det  findes  i  den  ældgamle  Profets  Ord:  »Der  er  en  Aand 
i  Mennesket,  og  den  Almægtiges  Inspiration  giver  den  For- 
stand.« 


DEN  DANSKE  MISSION. 

TIL  UNDERRETNING. 
Paa  Forslag  af  Præsident  James  E.  Talmage  har  Kirkens 
Autoriteter  billiget,  at  de  forskellige  Konferencer  herefter  be- 
nævnes »Distrikter«.  Benævnelsen  »Konferencepræsident«  for- 
andres derfor  til  »Distriktspræsident«. 

Benævnelsen    »Gren«    bliver    uforandret,    og    Lederen    be- 
nævnes som  hidtil  »Grensforstander«. 

Bemvvnelsen  »Konferencemoder«  bliver  uforandret. 

KONFERENCEMØDERNE  I  AARHUS. 
Foruden  de  tidligere  bekendtgjorte  Moder  vil  der  af  Hen- 
syn til  de  mange  Missionærer  i  dette  Distrikt  tillige  blive  af- 
holdt Moder  Lordag  Aften  den  16.  April. 

Joseph   L.  Petersen, 
Missionspræsident. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  112.) 
MENNESKET  VANDRER  MED  GUD. 

Kundskaben  om  Forbindelsesmidlerne  mellem  Mennesket 
og  Gud  er  os  en  stor  Hjælp  under  alle  Livets  forskellige  Om- 
stændigheder. 

At  læse  Guds  Budskab.  Den  hellige  Aand  har  i  sin  Besid- 
delse en  Optegnelse  af  Guds  Vilje  med  Hensyn  til  alt,  hvad 
der  er  foregaaet  i  Universet  lige  fra  Begyndelsen.  Menneskets 
store  Opgave  er  at  læse  eller  udtyde  Guds  Budskab,  som  den 
hellige  Aand  har  nedskrevet  det. 

Gnistpolen  ved  den  traadlose  Telegraf  sætter  Ætherens 
Bølger  i  Bevægelse,  medens  andre  aldeles  ligestemte  Spoler 
»modtager«  Bølgerne,  lige  meget  hvor  i  hele  Universet.  Det 
allervigtigste  forbunden  med  traadløs  Telegrafi  er,  at  Forsen- 
delses- og  Modtagelses-Instrumenterne  er  ensstemte,  thi  der- 
ved alene  er  det  muligt  at  »læse«  det  enslydende  Budskab. 
Med  den  hellige  Aand  gør  det  samme  Princip  sig  gældende. 
Afsenderen  og  Modtageren  maa  absolut  være  ens  »stemte«, 
det  vil  sige,  de  maa  harmonere  med  hverandre,  dersom  Bud- 
skabet skal  kunne  passere  fra  den  ene  til  den  anden  og  blive 
forstaaeligt.  Budskabets  Forstaaelighed  beror  ubetinget  paa, 
hvorvidt  »Stemningen«  nærmer  sig  fuldstændig  Harmoni. 

Aandelig  Blindhed.  Omringet  af  store  aandelige  Kræfter  fo- 
ler mange  sig  dog,  som  om  de  var  aldeles  alene.  De  savner  den 
indre  Forvisning,  at  der  er  noget  eller  nogen  i  deres  Nærhed, 
maaske  ubemærket,  saa  vidt  Sanserne  angaar,  men  som  det 
alligevel  er  mulig  for  Mennesket  at  blive  vaer.  Saadanne  Per- 
soner er  »ustemte«  i  en  saadan  Grad,  at  det  er  dem  umuligt 
at  fatte  eller  forstaa  den  hellige  Aands  Budskab.  Mange  vil 
ligefrem  ikke  tillade  sig  at  blive  »stemt«  i  forstaaelig  Harmoni 
med  den  hellige  Aand;  andre  finder  det  saa  ubekvemt  at 
»stemmes«  til  Harmoni  med  den  Almægtiges  Bestemmelser, 
at  de  foretrækker  at  undvære  den  Glæde  og  Tilfredsstillelse, 
som  Budskabet  bringer,  hellere  end  at  udføre  det  Arbejde,  der 
nødvendigvis  maa  udfores,  for  at  blive  harmonisk  stillet  med 
den  hellige  Aand.  De,  der  ikke  er  i  Stand  til  at  fole  den  hellige 
Aand,  og  tildels  have  Samkvem  med  denne,  er  saa  at  sige  blinde 
overfor  den  allerstørste  Del  af  Universet,  det,  der  ligger  uden- 
for den  begrænsede  Verden,  som  vore  naturlige  Sanser  alene 
kan  naa.  De  for  Menneskene  usynlige  Kræfter  vil  tilsidst  ud- 
rydde alt  det  mysteriøse  fra  Jorden.  I  Livets  i  Gaar  og  i  Mor- 
gen skal  Dagen  i  Dag  blive  herliggjort.  — 

Menneskets  evige  Stræben  vil  i  Fremtiden  blive  —  som  det 
altid  har  været  —  at  erholde  saa  fuldkommen  en  Kundskab 
som  mulig  angaaende  alle  de  Kræfter,  der  er  til  i  Verdens- 
rummet. Saadanne  derfor,  som  ikke  er  i  Stand  til  her  paa  Jor- 
den at  komme  i  Besiddelse  af  en  urokkelig  Forsikring  om  Mu- 
ligheden af  at  erholde  Hjælp  og  Bistand  fra  den  store,  usyn- 
lige Verden,  der  omringer  os,  er  i  Sandhed  blinde,  og  deres 
Tilstand  er  meget  beklagelig. 

Bon.  Som  allerede  bemærket  maa  al  Forbindelse  mellem 
Mennesket  og  et  højere,  mere  intelligent  Væsen  for  det  første 
indledes  med  en  Bøn  fra  vedkommende  Menneske.  Derved 
er  altsaa  Bonnens  Nytte  en  Gang  for  alle  fastslaaet.  Bønnen 
er  en  Ansogning  om  videre  Oplysning,  om  Beskyttelse  eller 
om  hvad  som  helst  andet,  man  staar  i  Behov  af. 

Bønnen  er  det  første  og  vigtigste  Middel,  Mennesket  kan 

anvende  for  ret  at  kunne  tyde  Guds  Budskab;  thi  formedelst 
inderlig  Bon  »stemmes«  Mennesket  gradvis  mere  og  mere  i 
Harmoni  med  det  uendelige,  i  hvert  Fald  saa  vidt  Bonnen 
formaar.  Altsaa,  dersom  man  ikke  beder,  oprettes  der  ingen 
forstaaelig  Forbindelse  med  den  usynlige  Verden;  hvorfor 
intet  Budskab  derfra  umuligt  kan  naa  frem  til  Mennesket.  Det 
højere  Væsen,  man  henvender  sig  til  i  Bøn,  kan  skænke  eller 
undlade  at  skænke  Vedkommende  det,  han  begærer;  men  et 
Svar  vil  der  paa  en  eller  anden  Maade  blive  givet  til  den  Be- 
dende. 

Det  er  bleven  sagt,  at  »Bønnen  er  Sjælens  inderligste 
Ønske«.  Kun  naar  man  saaledes  beder,  at  Bønnen  fremstiller 
det,  man  i  Virkeligheden  attraar  (og  som  er  attraaværdigt), 
kan' man  i  Tillid  til  Gud  forvente  at  blive  bønhørt.  Ja,  det  er 
tvivlsomt,  om  saadan  en  Bøn  nogen  Sinde  forkastes.  Enhver 
Bøn  bliver  hørt.  Stedet,  hvor,  og  Tiden,  naar  Bønnen  opsendes, 
er  af  mindre  Betydning.  Bøn  er  altid  passende  —  Morgen, 
Middag  og  Aften.  Dog  er  det  bedst  at  lade  Orden  raade,  endog 
i  denne  Henseende,  og  at  gøre  det  til  en  Vane  at  bede  regel- 
mæssigt. Det  er  heldigst,  om  man,  baade  som  en  personlig  Re- 
gel, som  Familieregel  og  som  Husregel,  ordner  det  saaledes,  at 
visse  Timer  eller  visse  Tider  paa  Dagen  er  Bønnen  helligede. 

Ved  at  bede  ofte  og  regelmæssigt  paamindes  man  om  sin 
Afhængighed  af  et  højere  Væsens  Bistand  for  at  gøre  det, 
man  saa  gerne  vil  udføre.  Mennesket  bør  altid  bede;  Hjertet 
skulde-  løbe  over  med  Bøn;  Bønnens  Aand  skulde  stedse  led- 
sage os  paa  vor  Vandring  gennem  Livet.  Gud  vil  saa  besvare 
vore  Bønner,  som  det  tjener  os  bedst.  Sjældent  er  Mennesket 
større  end  dets  lønlige  Bøn. 

Aktiv  Bon.  Dersom  man  skal  blive  »stemt«  i  Harmoni  med 
det  ledende,  »intelligente«  Væsen,  maa  man  ikke  opsende 
stereotyperede  Bønner.  Man  maa  i  sit  hele  Sind,  inderlig  og 
af  Hjertens 'Grund,  hengive  sig  til  at  bede  om  det,  man  ønsker 
og  kan  have  Haab  om  at  modtage;  og  derefter  maa  man  med 
Gerninger  handle  i  Overensstemmelse  med  Bønnen.  En  virke- 

lig  —  ikke  færdiglavet  —  Bøn  er  altid  aktiv,  ikke  passiv.  Der- 
som man  ønsker  at  faa  noget,  maa  man  selvfølgelig  forsøge 
paa  at  erholde  det.  Altsaa,  naar  man  under  Bønnen  udøver 
hele  sin  Vilje,  bliver  man  i  Sindet  saaledes  stemt,  at  man 
bliver  modtagelig  for  Bønnens  Besvarelse,  naar  den  kommer. 
Der  kan  i  Sandhed  siges,  at  Bønnen  udtrykker  Sjælens  hele 
Attraa. 

Forstandsgaven.  En  Gang  imellem  træffer  man  en  eller 
anden,  der  tilsyneladende  er  i  Besiddelse  af  Kundskab  i  langt 
større  Grad  end  sine  Medmennesker.  Det  er  et  Faktum,  at 
Kundskab  erholdes  formedelst  en  umaadelig  stor  Selvanstren- 
gelse; og  de,  der  sidder  inde  med  store  Kundskaber,  er  i  Rege- 
len saadanne,  som  har  mest  anstrengt  sig  for  at  lære.  Ikke 
desmindre  er  det  ligeledes  en  velkendt  Kendsgerning,  at  de, 
der  med  hele  deres  Sindsstyrke  har  kastet  sig  over  et  vist 
Studium,  ofte  røber  en  uendelig  stor  Indsigt  i  Tingene,  ja,  i 
en  saadan  Grad,  at  de  med  forbavsende  Hurtighed  ligesom 
springer  fra  Kundskab  til  Kundskab  og  gør  Fremskridt,  der 
langt  overgaar  almindelige  Menneskers. 

Denne  Maade  at  opnaa  Kundskab  paa  kan  sammenlignes 
med  Strømveksleren  i  det  elektriske  Lyssystem:  Naar  Strøm- 
veksleren drejes  af,  standser  den  elektriske  Strøm,  og  hele 
Byen  er  i  Mørke,  uagtet  den  mægtige  Dynamo  ude  i  Kraft- 
stationen driver  paa  af  alle  Kræfter  med  at  udvikle  Elek- 
tricitet. Dog  kan  et  Menneske  med  største  Lethed  forbinde 
Traadene  og  derved  sende  Lyset  ud  over  hele  Byen.  Resultatet 
synes  at  være  uendeligt  meget  større  end  Aarsagen.  Saaledes 
vil  ogsaa  de,  der  med  stor  Anstrengelse  opfører  Sandheds- 
systemer,  ofte  naa  til  et  Punkt,  hvor  en  forholdsvis  lille 
Energiudfoldelse  vil  gyde  nyt  Lys  over  de  Opgaver,  som  Sin- 
det higer  efter  at  løse.  Dette  er  en  Del  af  den  Belønning,  som 
gives  til  dem,  der  af  al  Magt  stræber  efter  at  opnaa  et  bestemt 
Resultat.  Denne  Evne  bliver  til  Forstaaelsens  Gave,  som  alle, 
der  gransker  dybt  og  alvorligt,  kan  komme  i  Besiddelse  af. 

Forstandsgaven  er  et  Resultat  af  den  hellige  Aands  Virk- 

ning.  Den  hellige  Aand,  som  stadig  er  i  Forbindelse  med  hele 
Universet,  er  paa  en  Maade  dem  underkastet,  der  helt  og  hol- 
dent opofrer  sig  for  en  hvilken  som  helst  retfærdig  Sag.  Denne 
Gave,  Forstandsgaven,  er  en  af  de  mest  dyrebare,  man  kan 
tænke  sig,  og  enhver  skulde  gore  sit  bedste  for  at  erholde  den; 
thi  naar  man  er  i  Besiddelse  af  denne,  har  man  saa  meget 
større  Anledning  til  Udvikling. 

Mennesket  vandrer  med  Gud.  Altsaa  er  Mennesket  i  Virke- 
ligheden, formedelst  den  mægtige,  altgennemtrængende  hel- 
lige Aands  Hjælp,  altid  i  Guds  og  andre  hellige  Væseners 
Nærhed.  Ved  at  se  paa  Sagen  i  dette  Lys,  er  Mennesket  fuld- 
stændig omhyllet  af  Guddommelighedens  Lys  og  Magt.  Det 
Menneske,  der  ved  alvorlig  Bon,  streng  Agtpaagivenhed  og 
ædle  Forsætter  gør  sit  bedste  for  at  erholde  Hjælp  fra  den 
Intelligens,  der  raader  over  og  omkring  ham,  er  ikke  alene. 
Nej,  et  saadant  Menneske  vandrer  Haand  i  Haand  med  intelli- 
gente Væsener,  fra  hvem  han  tilegner  sig  den  Magt,  han  selv 
ikke  ejer.  Et  saadant  Menneske  kan  selv  i  Livets  mørkeste 
Timer  strække  Haanden  ud  i  det  mørke,  ukendte  Dyb  og 
hente  sig'Haab,  født  af  den  højeste  Kundskab. 

(Fortsættes.) 

Salig  og  hellig  er  den,  som  har  Del  i  den  første  Opstan- 
delse, over  disse  har  den  anden  Dod  ikke  Magt,  men  de  skulle 
være  Guds  og  Kristi  Præster  og  skulle  regere  med  ham  Tu- 
sinde Aar.  (Aab.  20:  5,  6.) 

